„PCRM consideră că alegerile prezidențiale au fost ilegale, respectiv, Dodon este un președinte nelegitim. Noi nu vom participa la aceatsă ceremonie”, a declarat Inna Șupac.

Nici PL și PLDM nu vor participa la ceremonia de investire. Tudor Deliu spune că liberal-democrații vor boicota ceremonia din cauza declarațiilor lui Igor Dodon precum că Republica Moldova ar trebui să-și ceară scuze de la regiunea transnistreană pentru conflictul armat din Transnistria, dar și pentru că l-a felicitat pe noul lider nerecunoscut de la Tiraspol.

„V-ați ales președinte, încoronați-l! Noi nu vom participa la această ceremonie”, a declarat Mihai Ghimpu.

„Dl Dodon a făcut mai multe declarații denigratoare cu pivire la războiul din 1992. Eu nu doresc să stau în aceeași sală cu un emisar rus. Noi nu vom participa la investire”, a adăugat Tudor Deliu.

Tot astăzi, Parlamentul a respins inițiativa PL de formare a unei Comisii de anchetă în cadrul Parlamentului care să verifice declarațiile anterioare ale președintelui ales Igor Dodon, cu privire la războiul de pe Nistru din anul 1992 și relațiile bilaterale moldo-române.

UNIMEDIA amintește că, anterior, Igor Dodon a declarat într-un interviu pentru presa din Federația Rusă că autoritățile de la Chișinău trebuie să-și ceară iertare de la separatiștii de la Tiraspol pentru „războiul civil” din anul 1992.